《邵二泉先生闲居四戒诗卷书后》
清代·彭定求

昔闻廉公言，曾受孔子戒。讵惟莲社徒，严净超尘界。

洗心密以藏，义阐羲皇卦。参之在性天，睹闻所未届。

凛兹入德门，窒欲慎一介。上士敦躬修，力障堤防坏。

伟哉邵夫子，道南衍宗派。正学人伦师，警惕恒匪懈。

矢此闲居箴，砭俗寓深喟。哀彼夸毗子，纵度恣娱快。

躁进而苟得，侈淫乃交害。四者实循环，酿毒甚蜂虿。

覆辙盍鉴诸，沈疴须急瘥。置身廉让间，食色捐业债。

皇皇澡浴勤，寸丝原不挂。粹然复天真，微阴去夬夬。

精金汰沙砾，嘉谷弃荑稗。敬聆木铎鸣，底事徇膜拜。

三复祇腹膺，心神顿潇洒。未敢缀卮词，牵延等菅蒯。

作者简介：彭定求，康熙十五年（1676年）状元。字勤止，一字南畇，道号守纲道人，（今苏州吴县）人。康熙中会试廷对皆第一，援修撰，历官侍讲，因父丧乞假归，遂不复出。幼承家学，曾皈依清初苏州著名道士施道渊为弟子，又尝师事汤斌。其为学“以不欺为本，以践行为要”。生平服教最切者，尤仰慕王守仁等七贤，尚作《高望吟》七章以见志。又著有《阳明释毁录》、《儒门法语》、《南畇文集》等。历任侍讲时，曾选择《道藏》所收道书的一部分及晚出之道书，窃以为精要者，辑编成帙